AIŠKINAMASIS RAŠTAS

Dėl Molėtų rajono savivaldybės būsto ir socialinio būsto nuomos ir nuomojimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Nuo 2019 m. rugsėjo 1 d. įsigaliojo Lietuvos Respublikos paramos būstui įsigyti ar išsinuomoti įstatymo nauja redakcija (toliau – Įstatymas). Nauja yra tai, kad asmenų ir šeimų, turinčių teisę į socialinio būsto nuomą, sąrašas yra vienas. Asmenys ir šeimos, įrašyti į sąrašą, skirstomi į grupes. Asmenys ir šeimos, kurių deklaruotas turtas ir pajamos daugiau kaip 25 procentais viršijo nustatytus metinius turto ir pajamų dydžius, 3 metus turi galimybę būti iš naujo įrašyti į sąrašą, įskaitant jų ankstesnio buvimo sąraše laikotarpį, jeigu kreipimosi metu metiniai jų vertinamų pajamų ir turto dydžiai neviršija nustatytų pajamų ir turto dydžių. Nauja ir tai, kad socialinio būsto fondo plėtra gali būti vykdoma ne trumpesniam kaip 5 metų laikotarpiui išsinuomojant fiziniams ir juridiniams asmenims priklausančius būstus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 31 punktas18 straipsnio 1 dalis;

Lietuvos Respublikos paramos būstui įsigyti ar išsinuomoti įstatymo 16 straipsnio 7 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – parengtas dokumentas pagal galiojančius teisės aktus.

**4. Priemonės sprendimui įgyvendinti**

Priimti teigiamą sprendimą

**5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

**6.Vykdytojai, įvykdymo terminai**

Molėtų rajono savivaldybės administracija.